بیر داغین اتهیینده بیر گول وار ایدی. او گول چوخ یالقیز ایدی. یانیندا بیر گول یوخ ایدی. آنجاق اورهیینی سئویندیرن بیر یولداشی وار ایدی. یولداشینین آدی گونش ایدی.
آخشام اولدو … گونش چوخ تلهسیک گئتدی. اونون یادیندان چیخمیشدی کی یولداشینا دئسین من گئدیرم، آمما صاباح یئنه دوغولاجاغام.
گونش گئتدی … آخشام اولدو … هاوا قارالدی … آی گلدی. گول، گونشین گئتمهسینه گؤره اوزولدو و آغلاییردی. گول آو قدهر آغلادی کی یانیندا بیر بولاق جورلانمیشدی. آی بیلمهدی کی او گونشه گؤره آغلاییر! گول ده سولوب، یئره اوزانمیشدی.
سحر گونش سئوینجایله گلدی یولداشینی گؤرسون. آنجاق بیر بولاقدان، بیر ده سولموش گولدن سونرا هئچ بیر شئی گؤرمهدی…
azb_Arab azb_Arab azb_Arab azb_Arab